Organizacija za evropsku bezbednost i saradnju Ministarstvo kulture, omladine i sporta

Misija na Kosovu Kosova

APRIL 2017.

**Poziv za iskazivanje interesa registrovanih omladinskih organizacija na Kosovu, 01/2017.**

Misija na Kosovu Organizacije za evropsku bezbednost i saradnju (u daljem tekstu „OEBS“) i Ministarstvo kulture, omladine i sporta (u daljem tekstu „MKOS“) poziva zainteresovane registrovaneomladinske organizacijena iskazivanje interesa i prijavljivanje zasledeće aktivnosti tokom 2017. godine:

1. **Sprovođenje projekata manjeg obima za podršku registrovanim organizacija omladine i građanskog društva na temu „Sprečavanje nasilnog ekstremizma i radikalizma“.**

Prema projektu, predviđase direktno i indirektno finansiranje registrovanih omladinskih organizacija. Što se tiče indirektnog finansiranja, OEBS će direktno nabavljati i upravljati svom robom i uslugama, a MKOS će direktno finansirati manje projekte.Projektni zadatak i više detalja o aktivnostima, na srpskom jeziku, mogu se naći na internet stranici MKOS (<http://www.mkrs.org>).

Prijave se mogu dostaviti na engleskom, albanskom ili srpskom jezikuna dan ili pre **26 aprila. 2017,** na elektronsku adresu fitim.xharra@osce.org. kao iu štampanoj formi na dole navedenu adresu Br.22 u arhivi MKOS da se protokoliše u prisustvu podnosioca zahteva:

|  |
| --- |
| **Za: Odeljenje za omladinu**Ministarstvo kulture, omladine i sporta Trg „Majka Tereza“ BB10000, Prishtinë /Priština, Kosovo |

Za dodatne informacije obratite se g. Fitimu Xharri, Odeljenje za demokratizaciju Misije OEBS-a na Kosovu, nafitim.xharra@osce.org ili 038/240100, lokal 1154.

Organizacija za evropsku bezbednost i saradnju Ministarstvo kulture, omladine i sporta

Misija na Kosovu Kosova

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prishtinë/Priština, 12. april 2017.

**Projektni zadatak**

**Realizovati projekte manjeg obima za podršku registrovanim omladinskim strukturama i organizacijama građanskog društva na temu „Sprečavanje nasilnog ekstremizma i radikalizma“**

**Osnovne informacije:**

U okviru projekta „ Unapređenje uloge OGD i podrška mladim ženama i muškarcima, budućim liderima u donošenju odluka i javnom životu“, Aktivnost 3.4; na osnovu uredbe Ministartstva Kulture, Omladine i Sporta (MKOS-a) br.09/2015, za subvencionisanje u oblasti kulture, kulturnog nasleđa, omladine i sporta; revidirane strategije i akcionog plana za omladinu 2013 – 2017, takođe i akcionog plana Vlade Kosova za izvršenje strategije za prevenciju ekstremizma i radikalizacije koja vodi do terrorizma 2015 – 2020, Sektor za učešće javnosti (SUJ) Odjeljenja za Demokratizaciju Misije OEBS-a na Kosovu (OEBS), u bliskoj saradnji sa Odeljenjem za Omladinu (OO) Ministarstva Kulture, Omladine i Sporta (MKOS), nastoji da poveća učešće i aktivnosti javnog zagovaranja organizacija građanskog društva (OGD), grupa žena i mladih u radu sa opštinskim i centralnim institucijama.

Sa ciljem podizanja kapaciteta registrovanih omladinskih struktura kroz partnerstvo s drugim lokalnim OGD, OEBS i MKOS će im pomoći da ispune ulogu „pokretača promena“ u javnom odlučivanju i kreiranju politika na lokalnom nivou pružanjem podrške prilikom sprovođenja konkretnih aktivnosti. U okviru toga, SUJ/OEBS i OO/MKOS će podržati **do 10 registrovanih omladinskih struktura u konzorcijumu sa drugim OGD** u realizaciji malih projekata (između 500 i 1,500 €). Kapacitet za realizaciju projekata zasniva se na dosadašnjem učinku i dokazima o sprovedenim aktivnostima za mlade u 2016. godini u okviru njihovog područja delovanja, kao i predlozima konkretnih aktivnosti. Tematski prioritet za 2017. godinu je „Sprečavanje nasilnog ekstremizma i radikalizma“.

**Cilj:**

Cilj ove aktivnosti je da podrži i ojača kapacitete registrovanih omladinskih struktura u realizaciji projekata, stavljajući poseban akcenat na podizanje svesti, upitnike za ocenu i istraživačke studije na temu „Sprečavanje nasilnog ekstremizma i radikalizma“ među mladima.

**Zadaci:**

Pod mentorstvom SUJ i OO, odabrani konzorcijumi registrovanih omladinskih struktura i OGD će:

1. Odrediti projektno osoblje iz registrovanih omladinskih struktura za realizaciju projektnih aktivnosti i zadataka;
2. Sprovesti projektne aktivnosti u predviđenom roku;
3. Sarađivati sa relevantnim opštinskim službenikom za mlade i/ili Odeljenjem za kulturu, omladinu i sport na lokalnom nivou;
4. Promovisati ravnopravno učešće muškaraca i žena u svim aktivnostima;
5. Podneti završni izveštaj o evaluaciji projekta (min. 5 stranica).

**Očekivani rezultati:**

Odabrani kandidat će dostaviti sledeće, pod nadzorom OEBS-ovog rukovodioca projekta i predstavnika MKOS:

1. Najkasnije *dve (2)nedelje* nakon izbora konzorcijum će usvojiti konačni plan aktivnosti u dogovoru s korisnicima projekta i drugim zainteresovanim stranama;
2. U roku od *tri* (*3) meseca* sprovešće se sve predviđene aktivnosti;
3. U roku od *pet (5) meseci* odabrani konzorcijumi moraju da urade završni izveštaj o evaluaciji projekta, sa jasno navedenim postignutim rezultatima, dokumentovanim relevantnim sredstvima za verifikaciju.

**Trajanje:**

Projekte treba realizovati od 1. juna do 30. septembra 2017.

**Pokazatelji učinka:**

Na osnovu projektnih zadataka koje obavlja svaki konzorcijum, očekivanih rezultata i predviđenih rokova, potrebno je postići sledeće pokazatelje učinka:

* Svaki konzorcijum angažuje relevantne aktere i sprovodi nadgledanje na osnovu pola i uzrasta;
* Svi neophodni materijali za korisnike izrađuju se na vreme, a odobrava ih OEBS i MKOS;
* Sastanci su redovni (kako predviđa plan aktivnosti) i relevantni akteri se redovno obaveštavaju o svim novostima;
* Zaključci i preporuke za sledeće aktivnosti predstavljaju se na završnom događaju projekta.

**Lokacija:**

Predloženi projekat treba da se fokusira na konkretnu opštinu na Kosovu u kojoj registrovana omladinska struktura deluje.

**Podobnost**

* Samo službeno registrovane omladinske strukture i OGD imaju pravo da se prijave za finansiranje malih projekata.
* Problem kojim će se baviti mora da bude povezan sa temom navedenom u ovom projektnom zadatku i treba izbegavati pokušaje da se pokrije više tema odjednom;
* Projekat mora adekvatno da promoviše princip rodne ravnopravnosti u okviru odabrane teme;
* Projekat ne sme da kopira druge tekuće aktivnosti. Konkretno, isti projekat ne sme da ima podršku nekoliko različitih organizacija;
* Projekat i sva prateća dokumenta moraju se dostaviti na engleskom, albanskom i/ili srpskom jeziku.
* Kompatibilnost programskih ciljeva organizacije sa mandatom Misije OEBS-a na Kosovu i Ministarstva kulture, omladine i sporta.

**Raspodela finansijskih sredstava**

Projekti će finansijski podržati ili OEBS ili MKOS. Budžet projekta treba da bude između 500 i 1500 €. Projekti koje finansira OEBS pokrivaće samo troškove koji se odnose na robu i usluge (ne i troškove osoblja) i njima će direktno upravljati i vršiti nabavku Misija OEBS-a na Kosovu. Projekti koje finansira MKOS će takođe pokrivati troškove koji se odnose na robu i usluge (ne i troškove osoblja). Međutim, svim finansijskim i uslugama nabavke rukovodiće direktno odabrani kandidat.

**Prijava**

Kandidati treba da dostave sledeću dokumentaciju:

* Predlog projekta (maks. 5 stranica), uključujući: a) ciljeve i rezultate koje treba postići, b) pristup i metodologiju koja će se koristiti, c) raspored aktivnosti i d) sredstva za evaluaciju/izveštavanje;.
* Detaljan projektni budžet;
* Biografije predloženih članova projektnog tima;
* Popis realizovanih projekata (maks. 1 stranica);
* Kopiju potvrde o registraciji;
* Sporazum o konzorcijumu, u kojem se jasno navodi partnerstvo između registrovanih omladinskih struktura i OGD.

Predlozi treba da sadrže ciljane aktivnosti podizanja svesti u korist mladih, vodeći pri tom računa o ravnopravnoj zastupljenosti polova i zajednica. Aktivnosti bi trebale da daju opipljive rezultate. Prioritet će imati inovativne i kreativne projektne ideje.